Kančioginas

Apie ežerą žr. Kančioginas (ežeras).

Kančioginas (tarmiškai Kunčioginė, Kančiogina) – kaimas Ignalinos rajono savivaldybės pietinėje dalyje, 6 km į pietryčius nuo Ceikinių, Sirvėtos RP pakraštyje. Seniūnaitijos centras. Praeina keliai , . Savita planinė kaimo struktūra, vertingas liaudies architektūros kompleksas. Vakariniu kaimo pakraščiu teka upelis Kančiogina, pietvakariuose telkšo ežeras Kančioginas.

 Etimologija 

Kaimo vardas – vandenvardinis vietovardis, kilęs nuo ežero vardo Kančióginas, kuris galbūt asmenvardinės kilmės (vardo *Kantiginas, *Kanciginas, *Kančiaginas ar panašiai).

Pastarųjų kilmę aiškina liaudies etimologija. Anot padavimo, ežero vietoje kadaise buvęs galingas ir turtingas miestas, bet jį užpuolę svetimšaliai ir nužudę valdovą. Jo duktė gražuolė Sirvėta nubėgusį pas kryžiuotį Bėlį ir prašiusi išgelbėti gimtąjį miestą, bet buvę per vėlu. Iš merginos lūpų išsiveržę tik žodžiai „Dieve! Nors kančioj apgink!“ Ir apgynė dievas – miesto vietoje atsivertė praraja, kurion prasmego ir užpuolikai, ir gynėjai. O Sirvėta ir Bėlys pavirtę ežerais ir nuskubėję link prarajos upeliais.

 Istorija 

XIX a. Kančiogino kaimas buvo Švenčionių apskrities Zablatiškės valsčiuje; apylinkės centras. Buvo koplyčia. LenkmečiuvVeikė lietuviška mokykla, Šv. Kazimiero draugijos skyrius (iki 1936 m.). Nuo 1950 m. – Kančiogino apylinkės centras, vėliau priklausė Ceikinių apylinkei.enciklopedija.ignalinosvb.lt

|}

 Gyventojai 

Žymūs žmonės
 Mykolas Smagurauskas (1935–1992), aktorius.

 Šaltiniai 

Kategorija:Ignalinos rajono savivaldybės gyvenvietės